937-2020

|  |  |
| --- | --- |
| **31.05.**  **nedjelja** | Sastanak sa grupom u zračnoj luci Split u 5,10 sati. Upoznavanje sa voditeljem putovanja, podjela putne dokumentacije i prijava na let za Sankt Peterburg u 7,10 sati sa međuslijetanjem u Zagrebu. Nastavak leta za Sankt Peterburg u 14,20 sati. Dolazak u zračnu luku Pulkovo u 18,00 sati po lokalnom vremenu. Nakon obavljanja carinskih formalnosti ukrcaj u autobus te vožnja do hotela. Prijava i smještaj u sobe. Po želji grupe mogućnost odlaska organiziranim prijevozom na ***spektakl dizanja mostova*** uz glazbu ruskih skladatelja. Noćenje. |
| **01.06.**  **ponedjeljak** | Doručak. Odlazak u razgled ***Sankt Peterburga*** autobusom i pješice u pratnji lokalnog vodiča na hrvatskom jeziku: gradska vijećnica u Mariinskoj palači, čuveni hotel Angleterre u kojem se objesio Jesenjin, spomenik Petru I, Admiralitet, palača Menjšikov, zgrada Burze, krstarica Aurora čiji su hici označili početak Oktobarske revolucije, Plavi most – najširi most na svijetu, Crkva sv. Spasitelja na prolivenoj krvi... Posjet ***Katedrali Sv. Isaka*** čija je visoka kupola optočena zlatom i ***Katedrali Sv. Petra i Pavla*** u kojoj se nalaze grobovi Romanovih. Nakon razgleda slobodno vrijeme za osobne programe. Povratak u hotel metroom. Noćenje. |
| **02.06.**  **utorak** | Doručak. Odlazak metroom u posjet najznamenitijem ruskom muzeju ***Hermitage***, nekadašnjoj carskoj palači u kojoj se nalaze jedne od najvećih i najkvalitetnijih svjetskih zbirki umjetnina s djelima *da Vincija, Rafaela, Rembrandta, Matissa*,.... smještenih u raskošnom ambijentu nekadašnje carske rezidincije *Zimskom dvorcu*. Nakon razgleda slobodno vrijeme za osobne programe. Povratak u hotel metroom. Noćenje. |
| **03.06.**  **srijeda** | Doručak. Po želji grupe mogućnost organiziranog odlaska autobusom do ***Peterhofa,*** ljetnog dvorca *Petra I Velikog*. Kraljevska palača se naziva ruskim „Versaillesom“ te je uvrštena u UNESCO-v popis Svjetske kulturne baštine. Obilazak dvorca, donjeg vrta te čuvenih kaskada i vodoskoka. Povratak u S.Peterburg te odlazak do *Trga umjetnosti*, najljepšeg trga kojeg okružuju brojni muzeji, kazališta i koncertne dvorane gdje se nalazi i *Palača Mikhailovsky*, neoklasicističko remek djelo Carla Rossija u kojem se danas nalazi *Ruski muzej* s jednom od najbogatijih zbirki ruske umjetnosti te *Crkva Kristovog uskrsnuća*, jedna od glavnih znamenitosti grada. Slobodno vrijeme za osobne programe, posjet muzejima, kupovinu, ... Povratak u hotel metroom. Noćenje. |
| **04.06.**  **četvrtak** | Doručak. Odjava iz hotela. Polazak autobusom do ***Puškinovog Carskog sela****,* rodnog mjesta velikog ruskog pjesnika A.S. Puškina te posjet *palači Katarine I* i *Jantarnoj sobi* koja dominira palačom i koja slovi kao jedna od najzanimljivijih ostvarenja unutarnje dekoracije svih vremena. Šetnja parkom i slobodno vrijeme za odmor. Transfer autobusom do zračne luke Pulkovo. Prijava na let za Split u 18,50 sati sa međuslijetanjem u Zagrebu. Dolazak u zračnu luku u Splitu u 22,50 sati. |

**CIJENA ARANŽMANA: 6.890,00 kuna**

(program na bazi min. 18 - 20 putnika)

Uplata rezervacije: 1.400,00 kuna (promjenjiva stavka – ovisno o cijeni avio karte)

**Program uključuje:** prijevoz zrakoplovom u ekonomskoj klasi na relaciji Split – Sankt Peterburg - Split sa međuslijetanjem u Zagrebu sa uključenim avio taksama, ručnom prtljagom do 8 kg i predanom prtljagom do 23 kg, smještaj u hotelu 3\* u Sankt Peterburgu na bazi doručka s noćenjem, povratne transfere zračna luka –hotel - zračna luka, lokalnog vodiča na hrvatskom jeziku, razglede prema programu, ulaznice za katedrale, ulaznicu za muzej Hermitage sa uključenom povratnom kartom za metro, lokalnim vodičem na hrvatskom jeziku te audio slušalicama, izlet u Carsko selo sa uključenim autobusnim prijevozom, ulaznicom, lokalnim vodičem na hrvatskom jeziku te audio slušalicama, putno zdrav. osiguranje GENERALI, osiguranje od posljedica nesretnog slučaja, jamčevinu za turistički paket aranžman, zakonom propisan PDV, voditelja putovanja te organizaciju putovanja. Nadoplata za 1/1 sobu na upit: 1.300,00 kuna. U slučaju manjeg broja putnika cijena se povećava za 200,00 kuna.

**Program ne uključuje (informativne cijene):** spektakl noćnog dizanja mostova sa prijevozom - 25 €, poludnevni izlet u Peterhof sa uključenom ulaznicom, prijevozom, lokalnim vodičem i audio slušalicama – 70 €, vožnja brodom kanalima rijeke Neve u trajanju 1 h – 25 €, folklorna večer u Nikolaevsky palači (uključena ulaznica, snack i show) 70 €, doplata za 4 večere – 70 eur (obavezna prijava kod rezervacije, minimalan broj prijavljenih putnika 15 - plaćanje na licu mjesta), dodatne troškove koji nisu navedeni programom, troškove osobne prirode, karte javnog gradskog prijevoza

**Preporuka**: uplata police osiguranja od rizika otkaza putovanja: **190,00** plativo isključivo kod uplate rezervacije

**Napomena:** vlasti Ruske Federacije su uvele besplatne elektronske vize za posjete Sankt Peterburgu – više informacija u Agenciji

**OBAVEZNA PUTOVNICA – valjanost putovnice min. 6 mjeseci od dana izlaska iz Rusije**